Viborger Samler, 1842-11-22
China. Englands Krig med Centralriget (det himmelske Rige) har i det mindste den Nytte, at den tillintetgjør mange Fordomme, som oprindeligen fremavlede af Jesuitmissionairernes falske Beretninger, have lige indtil den allernyeste Tid været udbredte og China. Man seer nu, at den chinesiske Regjering organiserer med Lethed Forsvarsanstalter, som man kan kalde frygtelige vel ei med Hensyn til deres intensive Styrke, men med Hensyn til de uudtømmelige Ressoureer og den store Magt, hvorpaa de ere et Beviis; – at den regierer ved Hielp af en Centralisation, om hvilken vi neppe kunne gjøre os et Begreb, en Folkemængde der udgjør en 1/3 af den paa Jord kuglen levende Menneskemasse. Denne - som man foregav – saa svage Regjering afsætter og degraderer uden Ophævelser Keschen, een af Rigets høieste Embedsmænd, den tredie i Rangen, – en Mand der var udrustet med overordentlig Magt, der endnu for ganske kort Tid siden var beklædt med de største Statsværdigheder, der befalede over en Provinds, større end de fleste europæiske Kongeriger, og indespærrer den fra sin Høihed Styrtede i et Buur, hvori han ligesom den simpleste Forbryder transporteres igjennem Landet. Denne Regjerings Embedsmænd, som man skildrede som udartede, enerverede og bestikkelige, skrive til Keiseren, naar det dem overdragne Hverv har havt at ulykkeligt Udfald, at de have fortjent Døden, endnu hyppigere tage de sig selv af Dage. De chinesiske Troppers Troskab, skriver en engelsk Officier, fortjener i Sandhed Beundring; ved alle Leiligheder have de vidst at foretrække Døden for Skjændselen. Hvilke forbausende Fremskridt have Chineserne ikke gjort i de senere Aar! – J Aaret 1840 bestode de chinesiske Krigsdschonker af smaa Barker; men neppe havde de seet de store europæiske Krigsskibe, førend Chineserne ogsaa vare betænkte paa at eftergjøre dem. De udrustede et stort americansk Skib til Krigstjenesteen; senere fratoges dem ved Amoy et Skib, som med beundringsværdig Talent var bygget efter Modellen af en af vore største Fregatter, og i Cantonfloden har man seet et med Skuffelhjul forsynet Skib, som seilede temmelig godt imod Vinden og Strømmen. J sin Beretning om Jndtagelsen af Schang=Hae melder Sir H. Pottinger, at man paa Pangtseklang har seet Skibe med 4 Hjul, og at man endnu ikke kjendte disse Fartøiers bevægende Kraft. - Da Englænderne viste sig for første Gang for Tschusan, varede, skrev Lord Jocelyn med Foragt, den engelske Kanonade accurat 9 Minuter, og Landgangen fandt Sted uden Modstand; ingen chinesisk Kugle havde truffet." J Aaret 1842 derimod – ved Jndtagelsen af Tschapu - forsvarede en Haandfuld tartariske Soldater sig i 4 Timer. "De kæmpede som Helte, skrev et Øienvidne. Senere udholdt i Wusingfloden det chinesiske Artillerie i to Timer de engelske Linieskibes Jld. "De chinesiske Kanoner, skrev Pottinger, bleve godt betiente. Takellagen paa "Remesis" blev forskudt (cut to pieces), Sefostris erholdt 11 Kugler i Skroget, Blonde, endog 14 Kugler, og de andre Skibe i lignende Forhold." Hvilken Forskiel imod Krigsmændene fra 1840. - Ligesaa store Fremskridt have Chineserne gjort i Artilleriet. Af de i de sidste Affairer tilkæmpede 364 chinesiske Kanoner vare de fleste af svært Caliber og over 11 Fod lange. De laae paa Lavetter, der kunde lade sig dreie, af en ny og ypperlig Construction. – 76 vare af Erts, store, pragtfulde Kanoner, for det Meste forsynede med Deviser og Jnscriptioner. Een af de største kaldtes Barbaren, en anden Barbarbeseireren, en tredie Barbartæmmeren. - Alle disse Facta bevise, hvor hurtigen Chineserne, trods deres stærke Ringeagt imod Udlandet, vide at tilegne sig dettes Fremskridt. Canton Register meddeler et keiserligt Edict, hvori man vil finde en roligere, ingenlunde pralende, tildeels endog ængsteligere True end den, hvori de chinesiske Proclamationer hidtil have været affattede. Mandarinerne opfordres til at overtale Folket til at slutte sig til de chmesiske Soldater. Om Elliot siges der at han som en Rotte har listet sig ind i Provindsen TschekangsFarvande, for de 6 Mill. Dollars, Keiseren havde tilstaaet denne Barbar, havde han (Keiseren) ventet Fred og Rolighed i Landet. Hvorledes turde vel en Tølper og en Nar som denne Elliot, vove at maale sig med den himmelske Keiser, og rivalisere med ham, "Opiumsforbudet er det Fornemste og Vigtigste, for dette vigtige Anliggendes Skyld maa jeg forbarme mig over mit Folk, og søge at redde det fra Undergang, idet jeg modsætter mig Fjenden søger jeg kun at bevare mit Folks Liv."- Derhos tilstaaer Keiseren aabenhiertig, at han ikke endnu ganske opfylder sine besværlige Pligter, at han Dag og Nat pines og plages af ængstelige Tanker; men at hans første Tanke dog er at afvende Ulykke fra Folkets Hoved.